کسانی پیداوار وپار اتے تجارت (فروغ اتے سہولت) قانون-2020

کسانی پیداوار وپار اتے تجارت (فروغ اتے سہولت) قانون-2020, (Farmers' Produce Trade and Commerce (Promotion and Facilitation) Act, 2020)  کھیتی باڑی پیداوار مارکیٹ کمیٹی (ایپیئیمسی) منڈیاں اتے راج دے ایپیئیمسی ایکٹ دے ماتحت سوچت ہور بازاراں دے طبیعاتی احاطے توں پرھے کساناں دے پیداواراں دے راجاں اندر اتے راجاں دے باہر وپار دی آگیا دندا اے۔ 

ایہہ فارم دے دروازے، فیکٹری دے ویہڑے، گدام، سائلور اناج بھنڈار اتے ٹھنڈے بھنڈاراں ورگے "باہری وپار کھیتر" وچ وپار دی آگیا دندا اے۔ پہلاں، کھیتی باڑی وپار صرف ایپیئیمسی ویہڑے / منڈیاں وچ کیتا جا سکدا سی۔

سرکار دا دعوہ اے کہ ایہہ کھیتی باڑی دیاں وستواں دی رکاوٹ رہت راجاں اندر اتے راجاں وچکار وپار نوں مُتحرک کرن لئی مقابلہ باز وکلپک وپاری چینلاں راہیں کساناں لئی منافع قیمتاں دی سہولت دیویگا۔ 

ایہہ ایکٹ مقرر وپاری کھیتر وچ کساناں دے پیداواراں دے الیکٹرانک وپار دی وی آگیا دندا اے۔ ایہہ الیکٹرانک ڈوائیساں اتے انٹرنیٹ راہیں سدھی اتے اؤنلائین خرید اتے ویچ دی سہولت دیویگا۔

ایہہ ایکٹ راجاں دیاں سرکاراں نوں 'وپار والے باہری کھیتر' وچ کساناں دے پیداواراں دا وپار کرن لئی کساناں، وپاریاں اتے الیکٹرانک ٹریڈنگ پلیٹفارماں اُتے کوئی مارکیٹ فیس جاں سیسّ لگاؤن' تے روک لگاؤندا اے۔ 

 پچھوکڑ 
کسانی پیداوار وپار اتے تجارت (فروغ اتے سہولت) آرڈینینس، 2020 نوں مرکزی وزیر منڈل ولوں 5 جون 2020 نوں جاری کیتا گیا سی۔

لوک سبھا نے بلّ نوں 17 ستمبر 2020  اتے راج سبھا نے 20 ستمبر 2020 نوں منظوری دے دتی۔  راج سبھا وچ سرکار ولوں بل پاس کرواؤن ویلے دھکہ وی کیتا گیا کہ جو بل ووٹنگ کروا کے پاس کرنا چاہیدا سی ، اوہ آواز دے اندازے نوں بنیاد بنا کے پاس کر دتا گیا۔

 اثر 
اس ایکٹ دے پاس ہون نال پنجاب اتے گوانڈھی صوبیاں وچ کساناں دا تحریک اٹھیا۔ کیونکہ اس دیاں کجھ دھاراواں راہیں کساناں نوں عدالتاں کول جان توں روکیا گیا اے۔

کسانی پیداوار وپار اتے تجارت (فروغ اتے سہولت)  قانون، 2020 دی دھارا 13 تحت لکھیا گیا اے-"اس قانون جاں ایہدے کسے نیم جاں فرماناں تحت نیک نیت نال کیتے جاں کلپے گئے کسے کم بدلے مرکز سرکار جاں راج سرکار دے کسے افسر جاں کسے وی ہور انسان خلاف کوئی دعوہ، مقدمہ جاں کسے قسم دی قانونی چاراجوئی نہیں کیتی جا سکیگی۔’’

دھارا 15 ایہہ واضع کر دندی اے کہ تہاڈے کول قانونی چاراجوئی دا کوئی حق نہیں اے۔ اس وچ درج اے: ‘‘کسے وی دیوانی عدالت کول اجیہے کسے وی معاملے دے تعلق وچ کوئی وی دعویٰ جاں عرضی داخل کرن دا کوئی حق کھیتر نہیں ہووےگا جو اس قانون ماتحت جاں اس دے اصولاں تحت سرکاری کسے اتھارٹی دے دھیان وچ لیاندا جا سکدا جاں نبیڑیا جا سکدا اے۔’’

 ایہہ وی دیکھو 

 2020 دے کھیتی قانون اتے کسان تحریک
 کسان (با اختیاری  تے تحفظ) مُل بھروسگی اتے کھیتی سیواواں سمجھوتہ قانون 2020
 بھارت وچ کسان خدکشیاں
 ضروری شیواں قانون
 بھارتی کسان تحریک 2020
 گھٹو-گھٹو سہارا ملّ

 حوالے 

گٹھ:بھارتی قانون
گٹھ:کھیتی قنون 2020